Pa' Ti + Lonely

"Pa' Ti + Lonely" (בעברית: "בשבילך + לבד") הוא סינגל כפול שהוקלט על ידי הזמרת-יוצרת האמריקאית ג'ניפר לופז, ביחד עם המוזיקאי הלטיני מאלומה, מתוך פסקול הסרט "חתונה בהפתעה", שעלה לאקרנים ב-11 בפברואר 2022. השיר יצא לאור ב-24 בספטמבר 2020, על ידי חברת התקליטים סוני מיוזיק לטין. "Pa' Ti" נכתב על ידי הצמד (לופז ומאלומה), לצד אנדראה מנג'ימארצ'י ("אלנה רוז"), ג'ון ליאונה ואדגר באררה והופק על ידי השניים גם כן. "Lonely" נכתב על ידי הצמד גם כן, לצד קווין מאוריסיו ג'ימנס לונדונו ובריאן סניידר לזקנו צ'אברה ("צ'אן אל ג'ניו"), שהפיקו את השיר בשמות הבמה שלהם "קווין ADG" ו"צ'אן אל ג'ניו" - "The Rude Boyz".

== רקע וכתיבה ==
בזמן שקידמה את הסינגל "Medicine" באפריל 2019, אמרה לופז לאברו דרדן מרדיו Beats 1 כי האלבום הבא שהיא תוציא "יהיה קשור כנראה לסרט חדש".<ref></ref> מאוחר יותר באותו החודש, הוכרז כי היא תככב לצד אוון וילסון בקומדיה הרומנטית, חתונה בהפתעה, שיעלה לאקרנים בשנת 2021.<ref></ref> ביולי 2019 לוהק הזמר הקולומביאני מאלומה לגלם את ארוסה של לופז בסרט.<ref></ref> במהלך שבוע הצילומים הראשון שלהם, שהתקיים ב-5 באוקטובר 2019, ביצעו לופז ומאלומה את שירה "No Me Ames" בהופעה שהתקיימה במדיסון סקוור גארדן בניו יורק.<ref></ref> בפברואר 2020 אישרה לופז שהיא תוציא אלבום חדש לצד "Marry Me", שישמש גם כפסקול הסרט.<ref></ref> היא אמרה לג'ימי פאלון שהאלבום יכלול שירים ("שישה או שמונה") שהוקלטו על ידה ושירים ("שניים או שלושה") שהוקלטו על ידי מאלומה, כמו גם דואט בין השניים שיהיה גם שיר קצבי וגם בלדה.<ref></ref>

ב-18 ביוני 2020, לופז חשפה כי היא עובדת על מוזיקה חדשה והצהירה כי: "אני לא יכולה לחכות שתשמעו כבר את "Pa' Ti"."<ref></ref> חודש לאחר מכן, היא פרסמה תמונה שלה באולפן ההקלטות שלה, יחד עם מאלומה עם הכיתוב: "Pase lo que pase 'toy pa' ti".<ref></ref> בהמשך חשפה בראיון לווראייטי כי היא הקליטה שני שירים חדשים עם מאלומה שייצאו לאור "בזמן הקרוב". לדברי לופז, הם "עברו כימיה כל כך מהנה וטבעית" בזמן שעבדו על "Marry Me", מה שהוביל אותם לרצות להקליט מוזיקה נוספת מעבר למה שכבר הקליטו עבור הסרט.<ref></ref> ב-21 בספטמבר 2020, לופז ומאלומה פרסמו הצצה בת 15 שניות ברשתות החברתיות שלהם, במטרה להודיע כי הם יוציאו שיתוף פעולה כפול, שנקרא "Pa' Ti + Lonely",<ref></ref> ביומיים האחרונים, מאלומה פרסם 2 הצצות קטנות לקליפ הצפוי להשתחרר ב-24 בספטמבר.<ref></ref><ref></ref> ב-24 בספטמבר 2020.<ref name="billboard.com"></ref> מאוחר יותר, אושר שהשיר הכפול יהיה חלק מפסקול הסרט "Marry Me", תוך שהוא יהיה שיר הנושא שלו.<ref name=":0"></ref>

== הרכב ==
"Pa' Ti" הוא שיר מסוגת הרגאטון,<ref name=":0" /><ref></ref> בו לופז ומאלומה שרים על "מה שיש לאחד להציע לאחר באמצעות כסף, עושר ודברים בסגנון הזה".<ref name=":3"></ref> הפזמון מדבר על כך וניתן לראות זאת בשורות: "Todo lo que tengo es pa 'ti, pa' ti / Pase lo que pase, estoy pa 'ti, pa' ti"; שמשמעותן: "כל מה שיש לי הוא בשבילך, בשבילך / מה שקורה, אני כאן בשבילך, בשבילך".<ref name=":0" /> מנגד, "Lonely" הוא שיר שהפעימות בו איטיות והוא עצמו מאוד עמיד ושקט.<ref name=":0" /><ref name=":3" />

== ביקורת ==
ג'ון קרמניקה מהניו יורק טיימס תיאר את "Pa' Ti + Lonely" כ"שיר חד ויעיל של ג'ניפר לופז ומלאומה. הקולות של השניים תואמים היטב וניתן לראות שהם מעוניינים בעיקר בקצב ולא בכוח. כמו כן, השיר מושקע במלודרמה יותר מאשר בעומק. 'Pa Ti' הוא העלייה; מעין פלירטוט פריך שקשה להתווכח איתו. ואז 'Lonely' הוא הקריסה. כלומר, יש בו פחות יציבות".<ref></ref>

ג'סיקה רואיז מבילבורד תיארה את הלחן של שתי הרצועות כ"מדבקות" והדגישה שיש "כימיה קולית בין לופז ומאלומה".<ref></ref> כמו כן, כתב ג'ייסון ליפשוץ מבילבורד כי "הכימיה הקולית של השניים ניכרת בשתי הרצועות, שכן לופז מציגה צד יותר קליל בקול שלה, על מנת להתאים אותו לקולו של מאלומה; אם לצמד יהיה שיתוף פעולה נוסף ואפילו ארוך יותר, ניתן לראות כי הוא יהיה זכור עד מאוד".<ref></ref>

== וידאו קליפ ==
הקליפ הכפול של "Pa' Ti" ו-"Lonely" בוים על ידי ג'סי טררו וצולם במשך שלושה ימים בהנטינגטון, ניו יורק, שבמדינת ניו יורק.<ref name=":0" /><ref name=":1"></ref> השיער של לופז בקליפ עוצב על ידי כריס אפלטון ואת האיפור שלה עשתה מרי פיליפס. כאשר תואר המראה של לופז בקליפ, נאמר כי: "במחצית הראשונה של הקליפ מוצגת לופז כשהיא יותר נחמדה ומתונה, ואז בחצי השני היא הופכת לגרועה ורעה כביכול. החצי הראשון הוא די נקי מבחינת המעשים שהשניים מבצעים ובחצי השני הוא הופך למלוכלך עד כדי כך שניתן לראותה בורחת מהכלא".<ref name=":1" /> לופז שיתפה פעולה עם רוב זנגארדי ומריאל האן במהלך הצילומים של הקליפ.<ref name=":2"></ref>

הקליפ מתחיל ב-"Pa' Ti", בו ניתן לראות את לופז כמיליארדרית שנחקרת בעקבות גילוי של שחיתות; מאלומה מגלמת את שומר הראש שלה. סצנות שונות מציגות את לופז רוקדת במשרדה, כמו גם שרה עם מאלומה בווילה שלה ובגג המשקיף על העיר ניו יורק. ככל שמתקדם הקליפ של "Pa' Ti", השניים מתקרבים בהדרגה ובסופו של דבר מגיעים למיטה יחד. "Lonely" מתחיל איפה ש-"Pa' Ti" מסתיים ובו ניתן לראות את לופז ומאלומה במיטה כאשר ה-FBI מתחיל לפשוט על הווילה שלה. לופז נעצרת ועד מהרה מגלה ששומר הראש והמאהב שלה הוא למעשה סוכן FBI סמוי. מאוחר יותר, השניים נקלעים למפגש סוער כשהם מתעמתים זה עם זה בחדר החקירות אליו לופז נלקחת.<ref name=":2" /><ref></ref><ref></ref> לאחר מכן, לופז מבצעת קטע ריקוד בכלא, לפני שמאלומה עוזר לה לברוח. כעבור חודשיים, מאלומה מוצא את לופז כשהיא יושבת בבר באבו דאבי; לופז מתרחקת כש-"Lonely" מסתיים וכך נגמר הקליפ.<ref></ref>

הווידאו קליפ, כמו גם קליפ של מאחורי הקלעים, הוקרנו לראשונה ב-24 בספטמבר 2020, ב-TikTok Live.<ref name="billboard.com"/> צ'לסי סאנצ'ס מהרפרס בזאר תיארה את הקליפ של "Pa' Ti + Lonely" כ"נרטיב קולנועי (דוגמה: "הזאב מוול סטריט" פוגש את "שיקגו")" והוסיפה כי "כמה מרגעי האופנה החמים ביותר הופיעו לנו על המסך בעת הצפייה בו".<ref name=":2"/> מייק ווס מ-Idolator הצהיר כי "התקציב שבקליפ עולה על התקציב של רוב הסרטים העצמאיים", וכינה אותו כ"נהדר מההתחלה ועד הסוף".<ref></ref>

== קידום ==
עם הקרנת הבכורה של הקליפ בטיקטוק, לופז הזמינה את שתי הטיקטוקריות המצליחות ביותר באפליקציה, צ'ארלי ד'אמליו ואדיסון ריי, להתחיל בפלטפורמה "אתגר ריקודים" לקידום המכירות של "Pa' Ti".<ref></ref> אתגר הריקודים מציג בתוכו את הכוראוגרפיה של לופז בקליפ של "Pa 'Ti", ונכון ל-29 בספטמבר 2020, פוסטים עם ההאשטאג "#PaTiChallenge" הניבו מעל 1.3 מיליארד צפיות בפלטפורמה.<ref name="latimes.com"></ref> כחלק מהאתגר, לופז וטיקטוק חברו לחברת היוגורט יופלה, שהחליטה לתרום דולר ל-Feeding America עבור כל האשטאג "#PaTiChallenge" ו-"#YoplaitimeDonation", עד ל-30 באוקטובר 2020.<ref name="latimes.com"/>

== רשימת השמעה ==

== מיקומי שיא ==
=== "Pa' Ti" ===

=== "Lonely" ===

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
! scope="row" |עולם
|24 בספטמבר 2020
|הזרמת מוזיקה • הורדה דיגיטלית
|"Pa' Ti + Lonely"
| rowspan="4" |סוני מיוזיק לטין
|<ref></ref>
|-
!איטליה
|2 באוקטובר 2020
|רדיו להיטים עכשוויים
|
|<ref></ref>
|-
! rowspan="2" |עולם
|11 בדצמבר 2020
|תקליט 12 אינץ'
| rowspan="2" |"Pa' Ti + Lonely"
|<ref></ref>
|-
|5 בפברואר 2021
|פיקצ'ר דיסק 12 אינץ'

|<ref></ref>
|}

== קישורים חיצוניים ==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי ג'ניפר לופז
קטגוריה:שירי מאלומה
קטגוריה:דואטים
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי אדגר באררה
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי מאלומה
קטגוריה:שירים מסרטי קולנוע
קטגוריה:סינגלים בהוצאת סוני מיוזיק לטין